અમદાવાદ: અમદાવાદ શહેરમાં જાન્યુઆરી માસમાં વિવિધ મચ્છર અને પાણીજન્ય કેસમાં વધારો થયો છે. જેમાં ડેન્ગ્યૂના ૧૪ અને કમળાના ૨૮૧ કેસ નોંધાયા છે. આ ઉપરાંત મચ્છરજન્ય કેસમાં સાદા મેલેરિયાના ૩૮, ઝેરી મેલેરિયાના ૧૦ કેસ તેમજ પાણીજન્ય કેસમાં ઝાડા-ઊલ્ટીના ૩૯૦, કમળાના ૨૮૧, ટાઈફોઈડના ૧૬૭ કેસ અને કોલેરાનો એક કેસ નોંધાયો છે. શહેરમાં રોગચાળાને કાબૂમાં લેવા માટે તંત્ર દ્વારા હાથ ધરવામાં આવેલી તપાસમાં ૩૦ જાન્યુઆરી ૨૦૧૬ સુધીમાં ૪૩,૦૪૩ જેટલા લોહીના નમૂનાની તપાસ કરવામાં આવી છે. જ્યારે ૨૦૧૫માં ૯,૫૨,૯૪૪ લોહીના નમૂના લેવાયા હતા. જ્યારે ડેન્ગ્યૂ ટેસ્ટ માટે ૨૦૧૫માં ૨૩,૯૪૪ સીરમ સેમ્પલ તથા ૩૦ જાન્યુઆરી ૨૦૧૬ સુધીમાં ૮૩૦ સીરમ સેમ્પલ લેવામાં આવ્યા છે.